**ANUNȚ**

**Consiliul de Administraţie al Spitalului Clinic Judeţean de Urgenţă Cluj-Napoca**

Organizează

**concurs pentru ocuparea funcției de manager - persoană fizică**

În conformitate cu prevederile Ordinului Ministrului Sănătăţii nr. 1.520 din 22 decembrie 2016 privind aprobarea Regulamentului de organizare şi desfăşurare a concursului pentru ocuparea funcţiei de manager persoană fizică din spitalele publice din reţeaua proprie a Ministerului Sănătăţii.

**Concursul se desfăşoară în două etape după cum urmează:**

1)     Etapa de verificare a îndeplinirii de către candidaţi a condiţiilor stabilite în anunţul concursului, etapă eliminatorie, în data de 17.04.2025 ora 12:00 ;

2)     Etapa de susţinere publică şi de evaluare a proiectului de management.

În urma verificării îndeplinirii de către candidaţi a condiţiilor stabilite în anunţul de concurs, candidaţii sunt declaraţi admişi sau respinşi, putând participa la etapa de susţinere publică şi de evaluare a proiectului de management doar candidaţii declaraţi admişi.

Concursul se va desfăşura la sediul Spitalului Clinic Judeţean de Urgenţă Cluj Napoca, din strada Clinicilor nr. 3-5 Mun. Cluj-Napoca, jud. Cluj, în Sala de Şedinţe din Clǎdirea Direcţiunii, etajul II.

Susţinerea publică a proiectului de management va avea loc în data de 05.05.2025, ora 13:00.

**Calendarul de desfășurare al concursului:**

|  |  |
| --- | --- |
| Data publicării anunțului de concurs: sediul spitalului, site spital, portal posturi.gov.ro, pagina de internet a Ministerului Sănătății | 14.03.2025 |
| **Data-limită până la care se pot depune dosarele de concurs** | 16.04.2025, ora 1200 |
| Data verificării dosarelor | 17.04.2025 |
| Data afișării rezultatului verificării dosarelor de concurs | 17.04.2025, ora 1200 |
| Data-limită de depunere a contestațiilor privind rezultatul verificării  dosarelor | 22.04.2025, ora 1200 |
| Publicarea pe site-ul spitalului a proiectelor de management depuse | 22.04.2025 |
| Data afișării rezultatului contestațiilor privind verificarea dosarelor | 23.04.2025, ora 1200 |
| **Data susținerii publice a proiectului de management** | 05.05.2025, ora 1300 |
| Data afișării rezultatului probei susținerii publice și evaluării  proiectului de management | 05.05.2025 |
| Data-limită de depunere a contestațiilor privind rezultatul probei proiectului de management | 06.05.2025 |
| Data afișării rezultatului contestațiilor privind proba de susținre a proiectului de management | 07.05.2025 |
| **Data afișării rezultatelor finale ale concursului** | 07.05.2025 |

**ÎNSCRIERE LA CONCURS :**

Ocuparea funcției de manager se face prin concurs, la care are acces orice persoană care îndeplinește cumulativ următoarele condiții :

**a)** are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

**b)** cunoaște limba română, scris și vorbit;

**c)** are capacitate de muncă în conformitate cu prevederile [Legii nr. 53/2003 - Codul muncii, republicată](https://legislatie.just.ro/Public/DetaliiDocumentAfis/282881), cu modificările și completările ulterioare;

**d)** este aptă din punct de vedere medical și psihologic să exercite funcția de manager. Atestarea stării de sănătate se face pe bază de examen medical de specialitate, de către medicul de familie sau de către unitățile sanitare abilitate, respectiv pe bază de evaluare psihologică organizată prin intermediul unităților specializate acreditate în condițiile legii;

**e)** îndeplinește condițiile de studii și vechime în specialitatea studiilor, prevăzute la [art. 176 alin. (2) din Legea nr. 95/2006](https://legislatie.just.ro/Public/DetaliiDocumentAfis/289564) privind reforma în domeniul sănătății, republicată, cu modificările și completările ulterioare;

**f)** îndeplinește condiția de absolvire a unor cursuri de perfecționare în management sanitar sau management al serviciilor de sănătate, avizate de Ministerul Sănătății în baza criteriilor de calitate stabilite prin ordin al ministrului sănătății prevăzut la [art. V din Ordonanța Guvernului nr. 37/2022](https://legislatie.just.ro/Public/DetaliiDocumentAfis/261189) pentru modificarea și completarea [Legii nr. 95/2006](https://legislatie.just.ro/Public/DetaliiDocumentAfis/289564) privind reforma în domeniul sănătății și a [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/289529), precum și stabilirea unor alte măsuri în domeniul sănătății, aprobată cu modificări și completări prin [Legea nr. 328/2022](https://legislatie.just.ro/Public/DetaliiDocumentAfis/261740);

**g)** nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției pentru care candidează, cu excepția situației în care a intervenit reabilitarea;

**h)** nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

**i)** nu a comis infracțiunile prevăzute la [art. 1 alin. (2) din Legea nr. 118/2019](https://legislatie.just.ro/Public/DetaliiDocumentAfis/232414) privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea [Legii nr. 76/2008](https://legislatie.just.ro/Public/DetaliiDocumentAfis/280233) privind organizarea și funcționarea Sistemului Național de Date Genetice Judiciare, cu modificările ulterioare.

Dosarele de înscriere se depun la sediul Spitalului Clinic Judeţean de Urgenţă Cluj Napoca, din strada Clinicilor nr. 3-5, etaj I, camera 17, până în data de 16.04.2025, ora 12:00.

**Dosarul de înscriere trebuie să conţină următoarele documente:**

**a)** cererea de înscriere la concurs;

**b)** copia actului de identitate sau orice alt document care atestă identitatea, potrivit legii, aflate în termen de valabilitate;

**c)** copia certificatului de căsătorie sau a altui document prin care s-a realizat schimbarea de nume, după caz;

**d)** copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;

**e)** copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

**f)** certificat de cazier judiciar sau, după caz, extrasul de pe cazierul judiciar;

**g)** adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului, și avizul psihologic eliberat pe baza unei evaluări psihologice organizate prin intermediul unităților specializate acreditate în condițiile legii, valabil potrivit prevederilor legale;

**h)** certificatul de integritate comportamentală din care să reiasă că nu a comis infracțiuni prevăzute la [art. 1 alin. (2) din Legea nr. 118/2019](https://legislatie.just.ro/Public/DetaliiDocumentAfis/232414) privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea [Legii nr. 76/2008](https://legislatie.just.ro/Public/DetaliiDocumentAfis/280233) privind organizarea și funcționarea Sistemului Național de Date Genetice Judiciare, cu modificările ulterioare;

**i)** curriculum vitae, model comun european;

**j)** proiectul de management;

**k)** declarație pe propria răspundere a candidatului că proiectul de management este conceput și realizat integral de către candidat;

**l)** declarație pe propria răspundere privind conformitatea cu originalul a copiilor de pe documentele depuse la dosarul de înscriere.

Candidaţii interesaţi vor putea efectua o vizită în cadrul spitalului sub îndrumarea directorului medical al spitalului pentru a se informa cu privire la problemele de la faţa locului, în data de 27.03.2025 la ora 12:00.

La adresa de e-mail concursmanager2025@scjucluj.roorice persoană poate să îşi manifeste intenţia de a participa la susţinerea publică a proiectului de management până în data de 24.04.2025, ora 12.00.

Orice persoană poate propune întrebări pentru candidaţi la adresa de e-mail concursmanager2025@scjucluj.ro menţionând candidatul căruia îi este adresată întrebarea, cu condiţia ca aceste întrebări să aibă legătură cu proiectul de management şi să nu fie o întrebare referitoare la opiniile sale politice, activitatea sindicală, religie, etnie, sex, stare materială şi origine socială până la data de 25.04.2025, ora 12.00.

Precizǎm cǎ reprezentantul ales al asociațiilor de pacienți din cadrul consiliului de etică al spitalului unde se organizează concursul are calitatea de observator fără drept de vot și notare în cadrul comisiei de concurs, însă are dreptul de a adresa întrebări candidaților.

Informaţii suplimentare privind metodologia de desfăşurare a concursului se pot obţine la Secretariat C.A. tel. 0264-597.852 interior 1023.

**Preşedinte Consiliul de Administraţie,**

**PROF. DR. MUREŞAN DANIEL**

**Bibliografie:**

1. Legea nr. 95/2006 privind reforma în domeniul sănătății, cu modificările și completările ulterioare- Titlurile II, VII, VIII și XVI;
2. Legea nr. 53/2003 privind codul muncii, cu modificările şi completările ulterioare;
3. O.M.S. nr. 921/2006 privind stabilirea atribuţiilor comitetului director din cadrul spitalului public;
4. Ordinul nr. 1224/2010 privind aprobare normativelor de personal pentru asistenţa medicală spitalicească, precum şi pentru modificarea şi completarea O.M.S. nr.1778/2006 privind aprobarea normativelor de personal;
5. Hotărârea Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate cu modificarile si completarile ulterioare;
6. Ordinul comun MS/CNAS nr. 1857/441/2023 privind aprobarea Normelor metodologice de aplicare a Hotărârii Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate cu modificarile si completarile ulterioare ;
7. O.M.S. nr. 446/2017 privind aprobarea Standardelor, Procedurii şi metodologiei de evaluare şi acreditare a spitalelor;
8. Legea nr. 46/2003 privind drepturile pacienţilor, cu modificările şi completările ulterioare;
9. Ordinul MS Nr. 1384 din 4 noiembrie 2010 privind aprobarea modelului-cadru al contractului de management şi a listei indicatorilor de performanţă a activităţii managerului spitalului public cu modificările şi completările ulterioare;
10. Ordinul MS nr. 870/2004 pentru aprobarea Regulamentului privind timpul de muncă, organizarea şi efectuarea gărzilor în unităţile publice din sectorul sanitar, cu modificările şi completările ulterioare;
11. ORDIN Nr. 1101/2016 din 30 septembrie 2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare;
12. ORDIN nr. 1.501 din 19 decembrie 2016 privind aprobarea implementării mecanismului de feedback al pacientului în spitalele publice

**Notă:** Toate actele normative vor fi studiate cu modificările şi completările în vigoare la data primei probe a concursului.

**Tema proiectului de management** este la alegerea candidatului din următoarea listă de 5 teme, care va fi adaptată la problemele spitalului care organizează concursul:

**a)** planificarea și organizarea serviciilor de sănătate la nivelul spitalului;

**b)** siguranța și satisfacția pacientului;

**c)** managementul calității serviciilor medicale;

**d)** managementul resurselor umane;

**e)** performanța clinică și financiară a activităților spitalului.

NOTĂ : Proiectul se realizează individual de către candidat și se dezvoltă într-un volum de maximum 15-20 pagini, tehnoredactate pe calculator, cu caractere Times New Roman, mărimea 12, spațiere la un rând.

**Preşedinte Consiliul de Administraţie,**

**PROF. DR. MUREŞAN DANIEL**